procesaur/Wiki.mk huggingface dataset:
Оклократија

Оклократија (на старогрчки: οχλοκρατία од οχλος - толпа и кρατος - сила, власт) буквално значи власт на народот, но не треба да се меша со демократијата. Обично се смета за деформирана форма на демократијата. За оклократија е карактеристично дека народот често го менува својот изборот, под влијание на демагогијата. Оклократија е својствена за преодни и кризни периоди.
Терминот е воведен од Аристотел, кој ја опишува Атина во време на Перикле како оклократија. Според него оклократијата е една од трите форми, изродени од демократијата. Понекогаш терминот се меша со "тиранијата на мнозинството", бидејќи се тесно поврзани. Не треба да се меша поимот ''"толпа"'' со претставата за ''"мнозинство"''. Друг историски пример за оклократија според истражувачи гледаат во Римското Царство во времето на војничките императори. Тогаш легионерите, односно легиите, произволно своите команданти ги бирале за императори.
1 Поврзано
* Популизам
Деспотизам

Деспотизам (грчки: δεσποτία - неограничена власт, од δεσπότης - глава на семејство, господар) е форма на државно управување - автократско или олигархично , во која сите нишки на моќта се наоѓаат во рацете на еден поединец и неколкумина. Деспотијата е држава со деспотско управување. За првпат терминот е воведен од страна на Аристотел, во дело Политика, дека власта на деспотот е слична со власта на господарот над робовите.
Терминот во минатото се користел за да се опишат многу владетели и влади низ историјата. Го означувал апсолутниот авторитет и моќ што ја имале фараоните од Стар Египет, го означувал благородништвото на византиските дворови, ги означувал владетелите на византиските вазални држави и служел како титула за византиските императори. Во овој и други грчки контексти, терминот се користел како почесна титула, а не како пејоратив.
Марковниково правило

Марковниковото правило е правило кое го опишува исходот на некои реакции на адиција во органската хемија. Формулирано е од рускиот хемичар Владимир Васиљевич Марковников во 1870 година.
1 Објаснување
Правилото гласи дека при адиција на протонска киселина HX на алкен, водородниот атом (H) се поврзува со јаглеродниот атом од двојната врска со помалку алкил супституенти, а халидната (X) група се поврзува со јаглеродниот атом со повеќе алкил супституенти.
Истото се случува и при реакција на алкен со вода при што се формира алкохол. Хидроксилната група (OH) се врзува за јаглеродниот атом од двојната врска кој е повеќе супституиран, додека водородниот атом се врзува за јаглероден атом кој е помалку супституиран.
Со откривањето на карбокатјоните се покажало дека овие реакции на адиција се одвиваат според марковниковото правило, бидејќи на тој начин се формира најстабилен карбокатјонски интермедиер.
Мишел Ежен Шеврeл

Мишел Ежен Шеврол (31 август 1786 &ndash; 9 април 1889) бил француски хемичар. Тој ја открил маргаринската киселина и добил сапун од животински масти и сол. Тој живеел 102 години и бил пионер во полето на геронтологијата.
Острови во Маршалските Острови

Островите во Маршалските Острови — заеднички термин со кој се опфаќаат 29 атоли и 5 острови од кои е составена државата. Островите сочинуваат две островски групи, Ралички Острови и Ратачки Острови.
1 Населени острови
Административно, државата е поделена на 24 населени општини, кои одговараат со 24-те населени атоли и острови. Секој од островите е и изборен округ. Населените острови во Маршалските Острови се:
Општина, Група, Население, Површина (км<sup>2</sup>)
Ајлинглаплап, Ралички Острови, 1.959, 15
Ајлук, Ратачки Острови, 513, 5
Арно, Ратачки Острови, 2.069, 13
Аур, Ратачки Острови, 537, 6
Вотје, Ратачки Острови, 866, 8
Вото, Ралички Острови, 145, 4
Ебон, Ралички Острови, 902, 6
Еневатак, Ралички Острови, 853, 6
Кваџалејн, Ралички Острови, 10.902, 16
Кили, Ралички Острови, 774, 1
Лае, Ралички Острови, 322, 1
Либ, Ралички Острови, 147, 1
Ликиеп, Ратачки Острови, 527, 10
Малоелап, Ратачки Острови, 856, 10
Маџуро, Ратачки Острови, 23.676, 10
Меџит, Ратачки Острови, 416, 2
Мили, Ратачки Острови, 1.032, 16
Намдрик, Ралички Острови, 772, 3
Наму, Ралички Острови, 903, 6
Ронгелап, Ралички Острови, 19, 8
Утирик, Ратачки Острови, 433, 2
Уџае, Ралички Острови, 440, 2
Џабат, Ралички Острови, 95, 1
Џалуит, Ралички Острови, 1.669, 11
2 Ненаселени острови
10 атоли или острови не се населени:
Атол, Група, Површина (км<sup>2</sup>)
Ајлингинае, Ралички Острови, 3
Бикар, Ратачки Острови, 0
Бикини, Ралички Острови, 6
Бокак, Ратачки Острови, 3
Ерикуб, Ратачки Острови, 2
Надикдик, Ратачки Острови, 1
Ронгерик, Ралички Острови, 2
Токе, Ратачки Острови, 1
Уџеланг, Ралички Острови, 2
Џемо, Ратачки Острови, 0
3 Поврзано
* Маршалски Острови
* Географија на Маршалските Острови
* Административна поделба на Маршалските Острови
Луцерка

Луцерка или обична луцерка (науч. ''Medicago sativa'') е едно од најраспронатите индустриски растенија. Во Македонија е познато и под името детелина и турцизмот јонџа.
Во 2007 г. во Македонија луцерката се одгледувала на вкупна површина од 13.709 хектари.
1 Галерија
Црква „Св. Никола“ - Охрид

;''Ова е статија за една од неколкуте цркви во Охрид посветени на Свети Никола. За другите видете Црква „Св. Никола Болнички“, Црква „Св. Никола Чудотворец“ и Црква „Св. Никола Геракомија“''
Света Никола — македонска православна црква која се наоѓа во Охрид, на улицата Партизанска и Спас Банџов, во Долна Влашка Маала близу Охридати. Според преданието кога Џеладин бег го запалил Москополе поголем дел од влашкото население се доселило во Охрид и ја подигнало оваа црква. Според натписот на грчки јазик кој стои над влезната врата во црквата, таа е изградена во 1863 година.
1 Опис
Црквата е изградена од цврст материјал: камен и варов малтер, сите ивици се направени од делкан камен, а апсидата изобилува со прекрасни арки од делкан бигорен камен. Таа е еднокорабна засводена со две слепи кубиња, и е невообичаено за тој временски период што не е фрескоживописана. Фрескоживописот кој денес може да се забележи е од раката на Драган Ристески од село Сирула. Иконостасот на црквата е правен од раката на Дичо Зограф од Тресонче и допојасните престолни икони. Инересно е да се напомне дека дверите на иконостасот, и распетието, не се вклопуваат според стиловите, па поради тоа има мислење дека Распетието, и дверите, се донесени од изгорената црква во Москополе.
2 Галерија
Ликиеп

Ликиеп (маршалски: ''Likiep'') е корален атол во Тихиот Океан кој е составен од 65 мали островчиња. Атолот воедно сочинува една од општините во државата. Ликиеп е дел од Ратачките Острови во државата Маршалски Острови. Атолот се наоѓа 55 км северозападно од Вотје и има вкупна копнена површина од 10.26 км<sup>2</sup>. Лагуната на атолот има 424 км<sup>2</sup>. Според податоците од 1998 година, на атолот имало 482 жители.
1 Историја
Во минатото Германското Царство тврдела дека атолот, заедно со Маршалските Острови, се под нејзина контрола. По Првата светска војна, атолот бил под јапонска контрола, а по Втората светска војна под американска контрола. Атолот станал дел од независни Маршалски Острови во 1986.
2 Поврзано
* Маршалски Острови
* Острови во Маршалските Острови
* Ратачки Острови
Црква „Св. Никола“ - Сирула

Свети Никола — главна селска црква во охридското село Сирула.
Црквата се наоѓа на сретсело, а околу нејзе се сместени селските гробишта.
1 Историја
Потекнува од средниот век, но денешната црква е градена во XX век.
Црквата била целосно обновена и осветена на 20 мај 2005 година од страна на митрополитот г. Тимотеј.
2 Архитектура
Во внатрешноста е сочуван постариот живопис и тоа во олтарниот простор.
При обновата бил обновен и фрескоживописот, кој бил насликан од Драган Ристески од Охрид.
3 Галерија
4 Поврзано
* Сирула
* Дебарско-кичевска епархија
* Охридско архијерејско намесништво
* Коселска парохија
Авторитаризам

Авторитаризам — форма на општествена организација која се одликува со отфрлање на политичкиот плурализам, употреба на силна централна власт за зачувување на политичкиот статус кво и непочитување на демократијата, поделбата на властите, граѓанските слободи и владеењето на правото. Авторитарните режими можат да бидат автократски или олигархични и можат да се засноваат на владеењето на партија или на војската. Државите во кои постои нејасна граница помеѓу демократијата и авторитаризмот понекогаш се карактеризираат како „хибридни демократии“, „хибридни режими“ или „конкурентни авторитарни“ држави.
Во политиката, авторитарна власт е онаа во која политичката моќ е сконцентрирана во рацете на мала група на политичари.
1 Карактеристики
Авторитаризмот се одликува со високо концентриранa и централизирaна моќ која се одржува со политичка репресија и гонење на потенцијалните противници. Авторитарната власт ги користи политичките партии и масовните организации за да ги мобилизираа луѓето околу целите на режимот <refVestal, Theodore M. ''''. Greenwood, 1999, p. 17.. Авторитарната власт донесува произволни закони на штета на владеење на правото, а демократските избори понекогаш се лажирани. Авторитаризмот исто така има тенденција да ги приграби неформалните и нерегуларните центри на моќ, авторитарната власт ги нарушува граѓанските слободи и има мала толеранција за значајната политичка опозиција.
Преку разни инструменти, ваквата власт се обидува да го задуши граѓанското општетство, а политичката моќ ја одржува преку поткрепа и контрола на вооружените сили, бирократскиот систем и создавањето на верност преку различни средства за социјализација и индоктринација .
Авторитарни политички системи може да бидат ослабени преку ''"несовесно исполнување на барањата на луѓето."'' Тенденцијата да се одговори на предизвиците преку построга контрола наместо адаптација е значајна слабост на авторитарната власт. Бидејќи легитимноста на власта зависи од исполнувањето на потребите на граѓаните, авторитарните влади кои не успеваат да се прилагодат, може да пропаднат.
Авторитарната власт има ''"неопределен политички мандат"'' (владетел, владејачката партија или друг орган). Транзицијата од авторитарен систем во демократска форма на владеење се дефинира како демократизација. Џон Дукит од Универзитетот во Јоханесбург, Јужна Африка, укажуваа на врската помеѓу авторитаризмот и колективизмот, тврдејќи дека нивна заедничка одлика е потиснување на индивидуализмот.
Ерикуб

Ерикуб (маршалски: ''Ādkup'') е ненаселен корален атол составен од 6 мали островчиња во Тихиот Океан. Атолот е дел од Ратачките Острови во Маршалските Острови. Вкупната копнена површина на атолот е 1.53 км<sup>2</sup>, а лагуната има 230 км<sup>2</sup>. Атолто се наоѓа јужно од Вотје.
1 Историја
Како и останатите Маршалски Острови, и за овој атол Германија тврдела дека е под нејзина контрола. По Првата светска војна атолот бил под јапонска контрола, а по Втората светска војна под американска управа. Атолот станал дел од независни Маршалски Острови во 1986 година.
2 Поврзано
* Маршалски Острови
* Острови во Маршалските Острови
* Ратачки Острови
Црвени Кмери

Црвените Кмери (кмерски: ''KMAE Krɑhɑɑm'') биле владејачката политичка партија на Демократска Кампучија (претходничка на Камбоџа) од 1975 до 1979 година. Терминот ''Црвените Кмери'' бил создаден од камбоџанскиот водач Народом Сиханук. Името се однесувало на комунистичките партии во Камбоџа кои се претвориле во Комунистичка партија на Кампучија, а подоцна во Партијата за демократска Кампучија. Организацијата била познат како Кмерска комунистичка партија и Национална армија на Демократска Кампучија.
Организацијата е првенство запамтена во светски рамки поради нивната социјална политика, која завршила со геноцид. Црвените Кмери тежнееле кон воведување на целосни аграрни реформи во државата, но тоа довело до голем глад меѓу народот. Покрај тоа, официјалната политика на партијата била самоиздржување на државата, вклучително и медицински препарати, но тоа довело до смрт на илјадници луѓе дури и од излечливи болести како што е маларијата на пример. Властите спроведувале режим на измачување и погубувања за тие кои не се вклопувале во нивната политичка слика и таквите постапки се сметаат за геноцид.
Во 1979 година, Црвените Кмери ја напуштиле земјата, и со тоа била основана Народна Република Кампучија. Владата во азил некое време го задржала местото во ООН, но подоцна тоа било одземено. Во 1993 година било основано Кралството Камбоџа. Една година подоцна, илјадници припадници на Црвените Кмери самите се предале на камбоџанските власти. Во 1996 година била основана нова политичка партија под името Движење за демократски национален сојуз. Оваа партија била основана од Ленг Сари, кој се стекнал со амнестија од своите подвизи како водач на Црвените Кмери. Организацијата се распаднала во декември 1999 година.
1 Поврзано
* Демократска Кампучија
* Историја на Камбоџа
* Камбоџанска граѓанска војна
* Пол Пот
Малоелап

Малоелап (маршалски: ''M̧aļo-eļap'') е корален атол составен од 71 мало островче во Тихиот Океан. Атолот е дел од Ратачките Острови во Маршалските Острови и воедно атолот сочинува една од општините во државата. Атолот има вкупна копнена површина од 9.8 км<sup>2</sup>, а има лагуна од 972 км<sup>2</sup>. Атолот се наоѓа северно од Аур. Според податоците од 1999 година, атолот имал население од 856 жители. Најголеми островчиња на толот се Тароа, административен центар на атолот, и Кабен. Покрај овие две, уште и Ајрук, Волот и Џанг се населени.
1 Историја
Како и останатите Маршалски Острови, така и за овој атол Германија тврдела дека е под нејзина управа. По Првата светска војна атолот бил под јапонска управа, а по Втората светска војна под американска управа. Атолот станал дел од независни Маршалски Острови во 1986.
2 Поврзано
* Маршалски Острови
* Острови во Маршалските Острови
* Ратачки Острови
ФК Коло Коло

Коло-Коло (|Club Social y Deportivo Colo-Colo) е фудбалски клуб од Сантјаго, Чиле. Името го носи по индијанскиот поглавар.
Тимот е еден од иницијаторите на чилеанската професионална лига. Исто така, основач е и на јужноамериканскиот куп, кој денес е познат под името Копа Либертадорес.
Освојувач е на многубројни трофеи во Чиле и единствен клуб од оваа земја кој некогаш триумфирал во Копа Либертадорес (1991). Истата година играл во Интерконтиненталниот куп на Олимпискиот стадион во Токио, кадe е поразен од Црвена Ѕвезда.
1 Соперници
Традиционален најлут соперник на Коло Коло е екипата на Универсидад де Чиле, со кого го играат познатото дерби во Чиле наречено како Superclásico (Супер Класико), и тоа воедно е најпопуларното фудбалско дерби во Чиле. Првиот натпревар помеѓу двата клуба се одиграл во 1935 година. Соперништво започнало помеѓу 1940-тите и 1950-тите. На 11 ноември 1954 година, била кулминација на серијата несогласувања помеѓу двата клуба. Таа средба завршила со победа за Универсидад де Чиле со 2-1, и со овој резултат ќе започне серијата на добри резултати на "блуз" против Коло Коло.
Коло Коло успеал да го поништи овој тренд во текот на следната дваесет и една година, кога 50-те натпревари од Првата дивизија одиграни во периодот помеѓу 1970 и 1991 година, се завршени со биланс од 26 победи на Коло Коло, 15 нерешени, и само 9 победи на Универсидад де Чиле.
Двата врвни клубови се сретнале 167 пати со 73 победи за Коло Коло, 49 нерешени натпревари и 45 победи за Универсидад.
Надикдик

Надикдик (маршалски: ''|Ņadikdik'') или Нокс (''Knox'') е ненаселен корален атол составен од 18 мали островчиња во Тихиот Океан. Атолот е дел од Ратачките Острови во Маршалските Острови. Вкупната копнена површина на атолот е 0.98 километар квадратен, лагуната има 3.42 км<sup>2</sup>. Атолот е дол 11 км, а широк 2 км. Атолот е одделен со канал од атолот Мили.
1 Историја
Атолот во 1884 година бил под германска контрола. По Првата светска војна атолот бил под јапонска контрола, а по Втората светска војна бил под американска контрола. По независноста на Маршалските Острови во 1986 година, атолот станал дел од новата држава.
2 Поврзано
* Маршалски Острови
* Острови во Маршалските Острови
* Ратачки Острови
Меџит

Меџит (маршалски: ''Mājej'' или ''Mājeej'') е остров во Тихиот Океан. Островот е дел од Ратачките Острови во Маршалските Острови и претставува една од општините во државата. За разлика од останатите атоли и острови во државата, Меџит е карпест остров одошто корален атол, но сепак е опкружен од корален гребен и има тесна лагуна. Островот се наоѓа 110 км североисточно од Вотје. Според проценките на островот живеат 300 жители. На островот има езеро со свежа вода и исто така има аеродром.
1 Историја
Првично островот бил именуван „Нова Година“ од страна Ото фон Коцебуе. Во 1884 Германија тврдела дека островот е под нејзина контрола. По Првата светска војна островот бил под јапонска контрола, а по Втората светска војна под американска. По независноста на Маршалските Острови островот станал дел од новата држава.
2 Поврзано
* Маршалски Острови
* Острови во Маршалските Острови
* Ратачки Острови
Џемо

Џемо (маршалски: ''Jemo̧'') е ненаселен корален остров во Тихиот Океан. Островот е дел од Ратачките Острови во Маршалските Острови. Џемо се наоѓа североисточно од Ликиеп. Островот има овална форма и има вкупна површина од 0.16 км<sup>2</sup>.
1 Поврзано
* Маршалски Острови
* Острови во Маршалските Острови
* Ратачки Острови
Мили (атол)

Мили (маршалски: ''Mile'') е корален атол во Тихиот Океан, составен од 92 мали островчиња. Мили е дел од Ратачките Острови во Маршалските Острови и воедно е една од општините во државата. Атолот се наоѓа околу 78 км југоисточно од Арно. Вкупната копнена површина на атолот е 14.9 км<sup>2</sup> и тоа го прави втор најголем атол во државата, по Кваџелејн, Атолот има лгуна со површина од 760 км<sup>2</sup>. Атолот е поделен со канал од атолот Надикдик, кој е доста помалав. Мили има вкупно население 1032 според податоците од 1999 година. Главното село се вика Мили, а покрај него на атолот се и: Налу, Енеџет, Луконор, Токева и Вау. Во Мили и Енеџет има по една мала писта.
1 Историја
Во 19 век атолот бил под германска контрола. По Првата светска војна атолот бил под јапонска контрола, а по Втората светска војна бил под американска контрола. По независноста на Маршалските Острови, атолот станал дел од новата држава.
2 Наводи
**
3 Поврзано
* Маршалски Острови
* Острови во Маршалските Острови
* Ратачки Острови
Ебон

Ебон или Епон (маршалски: ''Epoon'') е корален атол во Тихиот Океан составен од 22 мали островчиња. Атолот сочинува една од општините во Маршалските Острови и е дел од Раличките Острови. Атолот се наоѓа околу 155 км јужно од Џалуит. Според податоците од 1998 година на атолот живееле 714 жители. Надморската височина на атолот е 3 метри.
1 Историја
Ебон бил комерцијален центар за китоловството во 19 век. Во 1884 година атолот бил дел од Германска Нова Гвинеја, по Првата светска војна под јапонска управа, а по Втората светска војна под американска управа. Во 1986 година Маршалските Острови станале независни и атолот станал дел од новата држава.
2 Поврзано
* Маршалски Острови
* Острови во Маршалските Острови
* Ралички Острови
Вото

Вото (маршалски: ''Wōtto'') е корален атол во Тихиот Океан составен од 13 мали островчиња. Атолот сочинува една од општините во Маршалските Острови и е дел од Раличките Острови. Вкупната површина на атолот е 4.33 км<sup>2</sup>, а лагуната има 94.92 км<sup>2</sup>. Името значи „влез низ гребен“ или „далечен остров“. Според податоците од 1998 година, на атолот живееле 160 жители.
1 Историја
Островот бил порано именуван како Шанцов Остров, по Јохан Еберхард фон Шанц, откривач на островот во 1835. Во 1884 година атолот бил под германска управа, по Првата светска војна под јапонска управа, а по Втората светска војна под американска управа. Во 1986 година Маршалските Острови станале независни и атолот станал дел од новата држава.
2 Поврзано
* Маршалски Острови
* Острови во Маршалските Острови
* Ралички Острови
Токе

Токе или Така (маршалски: ''Tōkā'') е ненаселен корален атол во Тихиот Океан. Атолот е дел од Ратачките Острови во Маршалските Острови. Атолот е еден од најмалите од државата и доста често е посетуван од луѓето од Утирик.
1 Географија
Атолот се наоѓа 160.93 км северно од Маџуро и 10 км југозападно од Утирик. Атолот е составен од 6 мали островчиња со вкупна површина од 0.22 км<sup>2</sup>. Лагуната на атолот има вкупна површина од 93.1 км<sup>2</sup>.
2 Историја
Во 1906 година Маршалските Острови биле припоени кон Германска Нова Гвинеја, контролирана од Германија. По Првата светска војна атолот бил под јапонска контрола, а по Втората светска војна под американска контрола. По незавиноста на Маршалските Острови во 1986 година, атолот станал дел од новата држава.
3 Поврзано
* Маршалски Острови
* Острови во Маршалските Острови
* Ратачки Острови
Ајлингинае

Ајлингинае или Аилингинае (маршалски: ''Aelōn̄in-ae'') е корален атол во Тихиот Океан составен од 25 мали островчиња. Атолот е дел од Раличките Острови во Маршалските Острови. Атолот има вкупна површина 2.8 км<sup>2</sup>, а лагуната има 105.96 км<sup>2</sup>. Ајлингинае се наоѓа околу 13 км западно од Ронгелап и атолот има 3 метри надморска височина.
1 Историја
Во 1884 година Германија имала контрола врз атолот. По Првата светска војна атолот бил под јапонска контрола, а по Втората светска војна под американска. По независноста на Маршалските Острови во 1986 година, атолот станал дел од новата држава. До 1954 година на атолот имало неколку жители, но тие биле евакуирани поради јадрените тестирања на Бикини.
2 Наводи
*
3 Поврзано
* Маршалски Острови
* Острови во Маршалските Острови
* Ралички Острови
Либ

Либ (маршалски: ''Ellep'') е остров во Тихиот Океан. Островот е дел од Раличките Острови во Маршалските Острови. Островот има 0.93 километри квадратн и надморска височина од 3 метри. Островот сочинува една од општините во државата и според податоците од 1998 година има население од 115 жители.
1 Поврзано
* Маршалски Острови
* Острови во Маршалските Острови
* Ралички Острови
Вонбилансни ставки

Вонбилансни ставки (англиски: ''off-balance sheet items'') претставуваат минати или идни сметководствени настани кои, доколку се остварат одредени услови, може да создадат средства или обврски за фирмата.
1 Особености
Билансот на состојбата не дава целосна претстава за финансиската состојба на фирмата, бидејќи еден дел од нејзините активности не е прикажан во овој финансиски извештај. Станува збор за минати или идни настани што може да создадат средства или обврски за фирмата. Бидејќи се работи за условни средства и обврски, што може, но не мора да настанат, тие не се вклучени во билансот на состојбата и затоа се наречени вонбилансни ставки.
На пример, ако некоја банка издаде гаранција по барање на нејзин клиент, тогаш тоа создава условна обврска на банката, бидејќи таа ќе треба да изврши некое плаќање, само под услов нејзиниот клиент да не ја изврши неговата обврска. Но, ако клиентот на банката си ја изврши преземената обврска, тогаш гаранцијата не предизвикува никакви ефекти за банката.
Меѓутоа, при издавањето на гаранцијата, воопшто не е извесно дали банката навистина ќе треба да изврши одредено плаќање и, оттука, гаранцијата не може да се прикаже во билансот на состојбата како обврска на банката. Затоа, овие ставки се прикажуваат посебно, на крајот од билансот на состојбата, под името „''потенцијални средства и обврски''“. Сепак, иако не се прикажани во билансот на состојбата, овие активности може да предизвикаат големи ефекти врз работењето на фирмата.
2 Видови вонбилансни активности
Вонбилансните ставки претставуваат условни, неостварени средства или обврски кои во иднина може, ама не мора, да предизвикаат појава на средства или обврски. На пример, кај банките се јавуваат следниве видови вонбилансни активности:
* Издадените гаранции во домашна и странска валута, каде што банката гарантира дека ќе ја изврши обврската што нејзиниот клиент ја има кон трето лице, доколку тој самиот не ја изврши обврската.
* Издадените акредитиви во домашна и странска валута. Овде станува збор за инструмент што вообичаено се применува во меѓународниот платен промет, кој е поврзан со финансирањето на надворешната трговија (увозот и извозот).
* Преземените обврски за кредитирање, каде банката се обврзува дека на клиентот ќе му одобри кредит во одреден износ и за време на определен временски период.
* Неискористените кредитни линии и неискористените кредитни лимити на кредитните картички. Со отворањето на кредитната линија, банката му става на располагање одреден максимален износ парични средства на клиентот, кој одлучува за користењето на кредитот според сопствените потреби. Притоа, тој може, но не мора, да го искористи целиот одобрен износ и, во таа смисла, неискористениот износ на кредитот претставува само потенцијално средство на банката.
3 Наводи
Николас Риера

Николас Риера (роден на 29 мај 1985) е аргентински глумец и пејач. Познат е по неговата улога на Хуан „Тачо“ Моралес во телевизиската серија Casi Ángeles и како член на музичката група Teen Angels.
1 Биографија
Николас Риера е син на Освалдо Гуџиана и Марија Лаура Риера и има двајца браќа и сестри, Маријано и Јасмин, кој е писател. Основно и средно образование го завршил во Колеџот Марин, во Сан Исидро, провинција на Буенос Аирес, Аргентина. Во младоста играл рагби во клупскиот тим на Сан Фернандо, љубител е и на сурфањето и скијањето. Николас Риера практикува и џиу џицу, спорт кој комбинира мешани боречки вештини. Често се занимава со аматерски фудбал.
Милано-Санремо 2012

Милано-Санремо 2012 било 103. издание на еднодневната велосипедска трка Милано-Санремо. Била одржана на 17 март на должина од 298 километри и била четврта трка во сезоната 2012 на светската турнеја.
Трката ја освоил возачот на Сајмон Геранс, кој бил дел од групата од тројца возачи, кои се бореле за победа во спринтерската завршница. Геранс завршил пред возачот на Фабијан Канчелара – победникот на трката во 2008 – и возачот на Винченцо Нибали, кој го комплетирал подиумот.
1 Екипи
25 екипи учествувале на Милано-Санремо 2012. Секоја екипа започнала со осум возачи, правејќи ја групата од 200 возачи. Тие биле:*************************
2 Резултати
, Велосипедист, Екипа, Време
1, 6ч 59' 24"
2, и.в.
3, и.в.
4, + 2"
5, + 2"
6, + 2"
7, + 2"
8, + 2"
9, + 2"
10, + 2"
Џабат

Џабат, Џабот или Џабвот (маршалски: ''Jebat'') е остров во Тихиот Океан. Островот е дел од Раличките Острови во Маршалските Острови и претставува една од општините во државата. Островот има вкупна површина од 0,6 км<sup>2</sup>. Островот се наоѓа 12 км оддалеченост од Ајлинглаплап. За разлика од поголемиот број атоли во Маршалските Острови, Џабат е карпест остров, не корален. Според податоците од 1998 година на островот живееле 112 жители и има надморска височина од 3 метри.
1 Историја
Во 1884 година атолот бил под германска контрола и дел од Германска Нова Гвинеја. По Првата светска војна атолот бил под јапонска контрола, а по Втората светска војна под американска. Во 1986 година Маршалските Острови станале независни и атолот станал дел од новата држава.
2 Наводи
3 Поврзано
* Маршалски Острови
* Острови во Маршалските Острови
* Ралички Острови
Modern Talking

Modern Talking се германска музичка поп-група, која се состои од Томас Андерс (вокал) и Дитер Болен.
Modern Talking имаат продадено повеќе од 120 милиони копии ширум светот.
1 Дискографија
* 1985 The 1st Album
* 1985 Let's Talk About Love
* 1986 Ready for Romance
* 1986 In the Middle of Nowhere
* 1987 Romantic Warriors
* 1987 In the Garden of Venus
* 1998 Back for Good
* 1999 Alone
* 2000 Year of the Dragon
* 2001 America
* 2002 Victory
* 2003 Universe
Шлајфе

Шлајфе (|Schleife), |Slepo) — општина во северниот дел на округот Герлиц, североисточна Саксонија, Германија. Седиште е на ''Амт Шлајфе'' (околу 5.000 жители).
1 Администрација
Во текот на општинските реформи во 1990-тите во Саксонија, на Шлајфе му биле додаден двете села Мулквиц и Роне и ''заедницата на општини Шлајфе'', која била основана на парохијата Шлајфе.
Парохијата Шлајфе се состои од осум села, освен Лискау, кои биле дел од ''заедницата на општини Шлајфе'':
Македонско име, Германско име, Лужичко име, Општина
Грос Дибен, Groß Düben, Dźewin, Грос Дибен
Халбендорф, Halbendorf, Brězowka, Грос Дибен
Лискау, Lieskau, Lěsk
Милрозе, Mühlrose, Miłoraz, Требендорф
Мулквиц, Mulkwitz, Mułkecy, Шлајфе
Роне, Rohne, Rowne, Шлајфе
Шлајфе, Schleife, Slepo, Шлајфе
Требендорф, Trebendorf, Trjebin, Требендорф
Лискау е специјален случај, бидејќи се наоѓа во покраината Бранденбург. Сепак, од 2003 припаѓа на градот Шпремберг.
2 Лужичкосрпска култура
Шлајфе се наоѓа на во рамките на лужичкосрпскиот регион и е обележен како центар на најмалиот дијалект на горнолужичкиот јазик, ''Schleifer Dialekt''. Користен е во Шлајфе и соседните седум села, кои се дел од Шлајфе (''Schleifer Kirchspiel''). Денес тој е единствено користен од многу мал број на жители, но се прават напори за негово воспоставување на втор мајчин јазик. Јазикот е предаван во една од градинките и во локалното училиште.
Старите словенски традиции и фестивали се прославуваат - од индивидуалци и од групи и организации, како што е ''Sorbisches Folkloreensemble Schleife''.
Во општината постои и музеј за Лужичките Срби.
3 Познати луѓе
* Кито Лоренц: Лужичкосрпски-германски писател, лиричар и преведувач.
Уџеланг

Уџеланг (маршалски: ''Wūjlan̄'') е ненаселен корален атол во Тихиот Океан составен од 30 мали островчиња. Атолот е дел од Раличките Острови во Маршалските Острови. Атолот има вкупна површина од 1.86 км<sup>2</sup> и лагуна од 185.94 км<sup>2</sup>. Атолот е на 217 км југоисточно од Еневетак, под чија општина и се наоѓа атолот.
1 Историја
Во 1884 година атолот бил под германска контрола и дел од Германска Нова Гвинеја. По Првата светска војна атолот бил под јапонска контрола, а по Втората светска војна под американска. Во 1986 година Маршалските Острови станале независни и атолот станал дел од новата држава. Атолот станал емиграциски центар на луѓето од Еневетак (преселување поради јадрени тестирања од Западните Сили), па така во 1947 имал население од 145 а во 1973 342 жители. Сепак населението се вратило на Еневетак во 1980 година и островот повторно станал ненаселен.
2 Поврзано
* Маршалски Острови
* Острови во Маршалските Острови
* Ралички Острови
Горан Атанасов - Зеко

Горан Атанасов - Зеко (29 септември 1961, Скопје - 17 мај 2018, Скопје) — македонски шоумен, пејач и угостител, и еден од главните создавачи на ноќниот и забавен живот во Скопје од крајот на 1980-тите.
Заедно со Сашо Пижевски - Пиже и Игор Џамбазов бил основач и член на култната група Хавана Бенд, која била своевидна атракција на македонската естрада во раните 1990-ти, позната по хитовите „Шток ми бејби“, „Нема спас“, „Дај ми, жити сè“ и др. По нејзиното распаѓање, се посветува на својот бизнис - угостителството и само повремено, како гостин, учествува во неколку музички проекти.
Зеко бил исто така менаџер, соопственик и сопственик на повеќе кафулиња, ресторани, ноќни клубови и дискотеки. Меѓу позначајните биле кафулето Баскет, забавниот комплекс Хавана клуб во Градскиот парк, дискотеката Парк во Градскиот стадион и таверната Хавана.
Во подоцнежните години правел обиди за повторното обединување на Хавана Бенд и нивниот хит Балада за мајка ти и татко ти, што било плод на соработката со Александар Митевски.
Ронгерик

Ронгерик или Ронгдрик (маршалски: ''Ron̄dik'') е ненаселен корален атол во Тихиот Океан составен од 17 мали островчиња. Атолот е дел од Раличките Острови во Маршалските Острови. Атолот е оддалечен околу 200 км источно од Бикини. Вкупната површина на атолот е 1.68 км<sup>2</sup>, а лагуната има 144 км<sup>2</sup>.
1 Историја
Во 1884 година атолот бил под германска контрола и дел од Германска Нова Гвинеја. По Првата светска војна атолот бил под јапонска контрола, а по Втората светска војна под американска. Во 1986 година Маршалските Острови станале независни и атолот станал дел од новата држава.
По американските јадрени тестирања на Бикини, населението било преселено на Ронгерик за краток период. Меѓу Маршалците атолот е познат по приказните за Демините-девојчиња од Уџае, кои влијаеле атолот да биде ненаселен.
2 Поврзано
* Маршалски Острови
* Острови во Маршалските Острови
* Ралички Острови
ТВ Канал Визија

ТВ Канал Визија e телевизиски канал од Прилеп, Македонија. Таа е приватна локална телевизија, која содржи голем број на емисии,од поле на политиката и економијата. Голем број на документарни и телевизиски серии (често познати американски серии). ТРД ВИЖН БМ - ТВ Канал Визија на 11 февруари 2008 година го имаше своето прво емитување во етер како единствена локална телевизија. Нашата цел беше и сѐ уште е објективно и непристрасно информирање за актуелните случувања во градот Прилеп и околните населени места. За помалку од пет години прераснавме во регионална дигитална телевизија која покрива 12 општини со повеќе од 350.000 жители. Денес Канал Визија ја пренесуваат сите кабелски оператори во регионот, а нашите социјални медиуми месечно бројат милионска посетеност. Програмата на нашата телевизија континуирано се емитува 24 часа, седум дена во неделата. Неделно во наша продукција имаме повеќе од 20 сопствени емисии во кои се опфатени информативните, економските, културните, спортските, забавните и други случувања во регионот. Како доказ кон нашата посветеност кон гледачите е и неодамнешниот извештај на АВМУ, кој утврди дека Канал Визија има највисок рејтинг и гледаност од сите останати регионални телевизии.
1 Програма
;Емисии
* Рингишпил
* Urban Life
* Премиум топ листа
* Спорт Визија
* Огледало
* Интервју
* Граѓански прашалник
* Бизнис агол
* Ретро
* Стејџ
* Временска Прогноза
* Актуел
;Серии
* Два и пол мажи
* Смолвил
* Досиеја Х
* Одземање животи
* Спартак
* Легенда за херојот
* Наивната невеста
* Денис
* Вистинска крв
* Мечето Руперт
* Море на љубовта
Ронгелап

Ронгелап (маршалски: ''Ron̄ļap'') или Наморик е корален атол во Тихиот Океан составен од 61 островче. Атолот е дел од Раличките Острови во Маршалските Острови и сочинува една од општините во државата. Вкупната површина на атолот е 21 километар квадратен, а лагуната има 2.600 км<sup>2</sup>. Атолот е познат по американската водородна бомба која била тестирана во тој регион во 1954 година.
1 Историја
Германија во 1884 тврдела дела Ронгелап е под нивна контрола, како и останатите Маршалски Острови. По Првата светска војна островот бил под јапонска управа, а по Втората светска војна под американска управа. Со независноста на Маршалските Острови, атолот станал дел од новата држава.
2 Поврзано
* Ралички Острови
* Маршалски Острови
* Острови во Маршалските Острови
Агенција за катастар на недвижности

Агенцијата за катастар на недвижности на Македонија претставува управна организација на Владата на Македонија, која се занимава со вршење на работите на востановувањето и одржувањето на катастарот на недвижностите, управувањето со геодетско-катастарскиот информациски систем, како и воспоставувањето, одржувањето и јавниот пристап до Националната инфраструктура на просторните податоци.
Од август 2017 година, директор на АКН е м-р Борис Тунџев.
1 Историја
Со Одлука на Владата на Народна Република Македонија, објавена на 14 јули 1947 година е формирана Геодетскатa управа на Народна Република Македонија. Во 1967 година со Одлука на Владата на Народна Република Македонија, Геодетската управа е преименувана во Републичка геодетска управа, како самостоен орган на управа во рамките на државната управа. Во 1977 година, со цел да се зголеми продуктивноста и ефикасноста во извршувањето на управните и оперативни работи, со Решение на тогашниот Извршен совет, била извршена реорганизација на Републичката геодетска управа и, во согласност со реорганизацијата, поголемиот дел од вработените во Републичката геодетска управа се прераспоредени во новоформираниот Завод за геодетски и фотограметриски работи. Со формирањето на Заводот за геодетски и фотограметриски работи, Републичката геодетска управа продолжува да ги извршува управните работи од областа на законодавството во републичката соработка со републиките во тогашна Југославија, во меѓународна соработка, во донесувањето годишни и петгодишни програми за премер, финансирање на основните геодетски работи, надзор и контрола на извршените оперативни геодетски работи, архивирање и дистрибуција на геодетските планови и карти, како и други тековни работи. Во 1989 година, со Одлука на Извршниот совет на Социјалистичка Република Македонија, Заводот за геодетски и фотограметриски работи повторно е интегриран во Републичката геодетска управа, која, покрај управните, со измените ги извршува и оперативните геодетски работи. Воедно, со оваа Одлука сите 30 катастарски канцеларии од општинско (локално) ниво преминуваат во надлежност на Републичката геодетска управа, односно на републичко ниво. Во 2002 година, со Законот за организација и работа на органите на државна управа, Републичката геодетска управа е преименувана во Државен завод за геодетски работи, кој продолжува како нејзин правен следбеник.
Во 2005 година со измените и дополнувањата на Законот за премер, катастар и запишување на правта на недвижностите, воведена е приватната геодетска пракса за вршење на оперативните (теренски) геодетски работи од премерот, во вид на јавни овластувања.
Во 2008 година, со новиот Закон за катастар на недвижности, Државниот завод за геодетски работи продолжува да работи како Агенција за катастар на недвижности, како негов правен следбеник.
Аџелтаке

Аџелтаке (''Ajeltake'') е населено место (село или мало гратче) на Маршалските Острови. Населеното место се наоѓа на атолот Маџуро. Аџелтаке се наоѓа во југозападниот дел од атолот и има 1.700 жители според податоците од 2006.
1 Поврзано
* Маршалски Острови
* Населени места на Маршалските Острови
* Острови во Маршалските Острови
* Маџуро
Кили

Кили (маршалски: ''Kōle'') — корален остров во Тихиот Океан. Островот е дел од Раличките Острови во Маршалските Острови и претставува една од општините во државата. Островот има 0.93 км<sup>2</sup>, нема лагуна, нема корален гребен и пртставува еден од најмалите острови во државата. Островот се наоѓа 49 км југозападно од Џалуит. Според податоците од 2005 година, на островот живеат 600 жители.
Со брод на островот не може да се пристигне со месеци, зависно од перидот, поради лошите води. Сепак, на островот има мала писта преку која оперира Air Marshall Islands.
1 Историја
Германија во 1884 тврдела дела Кили е под нивна контрола, како и останатите Маршалски Острови. По Првата светска војна островот бил под јапонска управа, а по Втората светска војна под американска управа. Со независноста на Маршалските Острови, атолот станал дел од новата држава.
Кога САД ја пробувале атомската бомба на Бикини, луѓето од Бикини биле преселени на Кили. Денес луѓето на Кили се претежно потомци на луѓето од Бикини. На Островот има две цркви и основно училиште.
2 Поврзано
* Ралички Острови
* Маршалски Острови
* Острови во Маршалските Острови
Намдрик

Намдрик или Наморик (маршалски: ''Nam̧dik'') е корален атол во Тихиот Океан составен од две островчиња. Атолот е дел од Раличките Острови во Маршалските Острови и сочинува една од општините во државата. Атолот има вкупна површина од 2.8 км<sup>2</sup> и лагуна од 8.4 км<sup>2</sup>. Според податоците од 1998 година, на атолот живееле 814 жители. Намдрик се наоѓа 145 км југозападно од Џалуит и 117 км северозападно од Ебон. Поголемото островче на атолот го носи името Намдрик и двете островчиња се поврзани со корален гребен.
1 Историја
Германија во 1884 тврдела дека Наморик е под нивна контрола, како и останатите Маршалски Острови. По Првата светска војна островот бил под јапонска управа, а по Втората светска војна под американска управа. Со независноста на Маршалските Острови, атолот станал дел од новата држава.
2 Поврзано
* Ралички Острови
* Маршалски Острови
* Острови во Маршалските Острови
Марчело Паварин

Марчело Паварин (|Marcello Pavarin; р. ) — италијански професионален друмски велосипедист, кој последно возел за .
1 Достигнувања
;2006
: 4. Гран Премио дела Либерационе
;2007
: 10. Џиро дел Канавезе
;2008
: 3. Гран премио дела Либерационе
: 7. Џиро дел Чињо
;2009
: 7. Копа Сабатини
;2010
: 8. Гран премио Нобили Рубинетери
;2011
: 5. Хел ван хет Мергеланд
2 Надворешни врски =
** на Vacansoleil-DCM
Џарит

Џарит или Рита (маршалски: ''Jarōj'') е населено место (село или мало гратче) во Маршалските Острови. Џарит е воедно и едно од островчињата од кои е составен атолот Маџуро. Во Џарит се наоѓа О.У. „Рита“ и С.У. „Маршалски Острови“, најголемо јавно основно и средно училиште во земјата. Џарит е поврзан со Лаура со пат.
1 Поврзано
* Маџуро
* Маршалски Острови
* Населени места во Маршалските Острови
Кваџалејн

Кваџалејн (маршалски: ''Kuwajleen'' е атол во Тихиот Океан составен од 97 мали островчиња. Атолот е дел од Раличките Острови во Маршалските Острови и сочинува една од општините во државата. Кваџалејн е најголем корален атол во светот. На атолот живеат околу 10,902 жители.
1 Географија
Кваџалејн е најголем атол во светот по површина. Атолот е составен од 97 островчиња и има вкупна површина од 16.4 км<sup>2</sup> и лагуна од 2.174 км<sup>2</sup>. Просечната висина на атолот е 1.8 метри надморска висина.
2 Историја
Германија во 1884 тврдела дела Кваџалејн е под нивна контрола, како и останатите Маршалски Острови. По Првата светска војна островот бил под јапонска управа, а по Втората светска војна под американска управа. Со независноста на Маршалските Острови, атолот станал дел од новата држава.
3 Поврзано
* Ралички Острови
* Маршалски Острови
* Острови во Маршалските Острови
Леонардо Бонучи

Леонардо Бонучи (роден во Витербо, 1 мај 1987) — поранешен италијански фудбалер, играч од одбраната.
1 Кариера
1.1 Рани години
Бонучи ја започнал својата кариера во младинските категории на тимот на Интер од каде се пробил до првиот тим. Сепак, тој одиграл само еден натпревар за Интер во Серија А против Каљари во сезоната 2004-05. Тој поминал периоди на заем во Тревизо и во Пиза по што се вратил во Интер во мај 2009 година. Но, во својот матичен клубот не останал за долго затоа што на 1 јули од страна на Интер било објавено дека тој заедно со Роберт Аквафреска, Франческо Болцони и Рикардо Mеџорини се продадени на Џенова како дел од трансферите на Тијаго Мота и Диего Милито во Интер.
1.2 Бари
Само што пристигнал во Џенова, веќе следниот ден (2 јули) Бонучи направил уште еден трансфер откако Џенова му продала половина од договорот на играчот на Бари како и правото да настапува за овој клуб во наредната сезона. Бонучи веднаш станал прв избор во центарот на одбраната на тренерот Џампјеро Вентура и оформил силно партнерство со Андреа Ранокија. Во еден момент од средината на сезоната Бари имал втора најдобра одбрана во лигата, а и завршувањето на сезоната во првиот дел од табелата исто така дошло пред сè благодарение на добрата игра во дефанзивен план.
1.3 Јувентус
На истиот ден кога Италијанската репрезентација била елиминирана од Светското првенство, Бари ги откупил преостанатите половина права на Бонучи од Џенова за € 8M. Потоа, Бари потпишал и со Серхио Бернардо Алмирон во ко-сопственост договор за 2,5 милиони €, кои веќе настапувал тука на позајмица од Јувентус во сезоната 2009-10. Џенова пак ги откупила преостанатите 50% од правата на Доменико Крисито од Јувентус за 6 милиони € следниот ден. Веднаш по овие трансфери Бонучи заминал во Торино на медицински прегледи, и замената во 3-насоки завршила на 1 јули, кога Бонучи го комплетирал својот трансфер во Јуве за сума од 15,5 милиони € (пари во готово плус замена на играчи) и потпишал 5-годишен договор.
Своето деби за „Старата дама“ Бонучи го имал токму против својот поранешен тим, Бари во порзот на неговиот тим нагости со 1-0. Бонучи бил стандарден во одбраната на Јувентус во текот на својата прва сезона, играјќи како партнер во центарот на одбраната со својот колега од репрезентацијата Џорџо Кјелини. Бонучи одиграл 34 од 38-те меча во Серија А и бил еден од најчесто користените играчи на тимот. Тој го постигна својот прв гол за Јувентус во Лига Европа плеј-оф мечот против Штурм Грац.
Својот прв гол во дресот на Јувентус во Серија А, Бонучи го постигна на 25 октомври 2011 кога неговиот тим ја победи дома екипата на Фиорентина со 2-1. Тој го постигна првиот гол во мечот во 13-тата минута. Истата сезона тој постигнал гол и во уште една победа на неговиот тим на гостувањето во Сицилија против Палермо и повторно го постигнал првиот погодок во мечот што завршил 2-0 за Јувентус.
2 Титули
2.0.1 Јувентус
* Серија А (8) : 2011-12, 2012-13, 2013-14, 2014-15, 2015-16, 2016-17, 2018-19, 2019-20
* Куп на Италија (4) : 2014-15, 2015-16, 2016-17, 2020-21
* Суперкуп на Италија (5) : 2012, 2013, 2015, 2018, 2020
Еневетак

Еневетак или Ениветок (маршалски: ''Ānewetak'' или ''Āne-wātak'') е корален атол во Тихиот Океан составен од 40 мали островчиња. Атолот е дел од Раличките Острови во Маршалските Острови и сочинува една од општините во државата. Атолот има површина од 5.85 км<sup>2</sup> и во средината има длабока лагуна. Атолот се наоѓа 305 км западно од Бикини. Според податоците од 1998 година на атолот живееле 853 жители. Американците на атолот извршувале јадрени тестирања во 1950-те.
1 Историја
Атолот бил населен најмалку 2,000 години. Германија во 1884 тврдела дела Еневатак е под нивна контрола, како и останатите Маршалски Острови. По Првата светска војна островот бил под јапонска управа, а по Втората светска војна под американска управа. Со независноста на Маршалските Острови, атолот станал дел од новата држава.
2 Галерија
3 Поврзано
* Ралички Острови
* Маршалски Острови
* Острови во Маршалските Острови
Географија на Маршалските Острови

Географијата на Маршалските Острови ги опфаќа релјефните и географски одлики на оваа островска држава. Маршалските Острови се островска држава во Океанија, поточно во Тихиот Океан. Државата е составена од две островски групи, Ралички Острови и Ратачки Острови. Маршалските Острови имаат 29 атоли и 5 острови. Државата нема копнена граница, но по морските граници ги дели со Микронезија и Кирибати. Главен град на државата е Маџуро, а службени јазици се маршалски и англиски јазик.
1 Општи податоци
Местоположба:
Океанија, поточно северниот дел на Тихи Океан. Соседни држави на Маршалските Острови се Микронезија и Кирибати. Географските координати на државата се .
Површина
Вкупната површина на државата е 181.3 км<sup>2</sup>. Државата нема значителна водна површина. Маршалските Острови немаат копнени граници.
Брег:
Вкупната должина на брегот на Маршалските Острови е 370.4 км.
Морски територии:
''зона:''
24 nm
''ексклузивна економка зона:''
200 nm
''територијални води:''
12 nm
Клима:
Климата на Маршалските Острови е тропска. Влажната сезона е од мај до ноември, додека останатите месеци се суви. Државата е во близина на тајфунскиот појас.
Релјеф:
Државата е многу ниска во поглед на надморската висичина. Како резултат на глобалното затоплување има опасност од поплавување на островите поради нивната мала надморска височина. најниската точна во државата е Тихиот Океан, додека највисоката точка е во Ликиеп и има 10 метри надморска височина.
Природни ресурси:
Државата располага со резерви на фосфат, морски плодови, морски минерали и сл.
Употреба на земјиштето:
''обработливо земјиште:''
0%
''постојани насади:''
60%
''постојани пасишта:''
0%
''шуми:''
0%
''друго:''
40%
2 Крајни точни
Крајните точки на државата се:
* северна точна – Бокак, Ратачки Острови*
* источна точка – Нокс, Ратачки Острови
* јужна точка – Ебон, Ралички Острови
* западна точка - Уџеланг, Ралички Острови
:Белешка: ''Маршалските Острови тврдат дека островот Вејк е под нивна контрола, а моментално е под американска контрола. Ако Вејк е под Маршалските Острови, тогаш тој е најсеверна точка.''
3 Поврзано
* Маршалски Острови
* Географија на Океанија
* Острови во Маршалските Острови
Населени места во Маршалските Острови

Ова е список на населени места во Маршалските Острови. Населените места се претежно мали и тешко е да се одреди кои се урбани села, а кои мали гратчиња. Поголемиот дел од урбаните региони се на атолот Маџуро, а дел на Ебеје. Вкупното население на Маршалските Острови е околу 60,000; а населението на повеќето од урбаните центри е под 10,000.
1 Населби
*Аџелтаке
*Делап
* Улига
* Џарит
*Ебеје
*Лора
*Рајрок
2 Поврзано
* Маршалски Острови
* Острови во Маршалските Острови
* Општини во Маршалските Острови
Рајрок

Рајрок или Раирок е населено место (село или мало гратче) во Маршалските Острови. Рајрок се наоѓа во југоисточниот дел атолот Маџуро, меѓу Делап и Аџелтаке.
1 Население
Рајрок има население од околу 2000 жители, од кои половин се под 15 години. На пописот од 1988 година Рајрок имал 2021 жител на површина од 0.622 км<sup>2</sup>. 924 од 2021 жител биле помлади од 15 години. Во 1999 година имало 3846 жители, а за 2009 се проценувало дека имало 6390. Во Рајрок има училиште, складиште и автобуска станица.
2 Наводи
3 Поврзано
* Маршалски Острови
* Острови во Маршалските Острови
* Маџуро